《送春》
宋代·丘葵

一物生生无尽时，落花啼鸟总天机。
三千界内知音少，九十日余回首非。
世事只今看烂熟，诗人自古爱芳菲。
年年岁岁送春去，何日春能送我归。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。